Filmi Wolf Totem
Filmi i regjisorit Jean Jacques Annaud ofron mesazhin e mbrojtjes së mjedisit
Regjisori Jean-Jacques Annaud, fitues i çmimit Oskar është i njohur për filmat e tij që kanë si protagonistë kafshët. Ai ka marrë çmime të shumta për filmat e tij “The Bear” dhe “Two Brothers”, një dramë me dy tigra këlyshë binjakë në Kamboxhia, të ndarë në lindje. Tani, Annaud e kthen kameran e tij tek një ujk nga Mongolia, në filmin “Wolf Totem”. Në vitin 1967, Mao Zedong filloi Revolucionin Kulturor në Kinë. Nxënësit e qyteteve emëroheshin për të edukuar popullatën në zonat rurale. Chen Zhen, një student nga Pekini, u dërgua në një zonë të largët në Mongoli. Ai nuk e priste asnjëherë se do të binte në dashuri me fushat e gjelbra mongole, barinjtë dhe armikun e tyre kryesor, ujkun mongolian, një kafshë grabitqare inteligjente, vdekjeprurëse për bagëtitë e fshatit e megjithatë, jetike për ekosistemin. Regjisori Jean-Jacques Annaud e bazon filmin e tij në romanin autobiografik kinez “. Gati 60 vjet pasi ishte shkruar libri, Jean-Jacques Annaud u ftua nga qeveria kineze për ta përshtatur romanin në film dhe për të përcjellë mesazhin për mjedisin. Në qendër të filmit është dashuria e Chen Zhen për ujkun këlysh që e shpëton nga vdekja. Ai përballet me zemërimin e fshatarëve të cilët nuk duan një ujk mes tyre, ndërsa autoritetet lokale spastrojë kopetë grabitqare nga zona, pasi duan ta zhvillojnë atë. Ashtu si në libër, filmi tregon se zhdukja e ujqve është shkatërrimtare për kullotat mongole. Për të realizuar filmin, Jean-Jacques Annaud punësoi Andrew Simpson, një trajner i njohur i kafshëve. Të dy kaluan katër vjet në Kinë duke rritur dhe trajnuar tre breza ujqish mongolezë të kërcenin, vraponin dhe të aktronin para kameras. Trajnimi i kafshëve nuk ishte sfida e vetme për grupin realizues. Realizimi i filmit mbresëlënës erdhi me një çmim. Annaud dhe ekipi i tij duhet të filmonin shpesh në kushte të motit ekstrem. Megjithë sfidat e realizimit, filmi “ i tejkalon pritshmëritë. Kina, dikur armiqësore ndaj regjisorit Jean-Jacques Annaud, duke e ndaluar filmin e tij të debatueshëm “e ka përkrahur tani filmin “ si favoritin e saj për Çmimin Oskar në kategorinë e filmit në gjuhë të huaj.